་ཀྱིས་རྟོགས། །ངོ་བོ་ཉིད་ཀྱིས་ཡོད་པའམ། །རང་གི་མཚན་ཉིད་
ཀྱིས་ཡོད་ན། །བུད་མེད་ཐར་ཐུག་ཏུ་འགྱུར་ཞིང་། །སྐྱེ་མེད་འགག་པ་མེད་པར་འགྱུར། །
སྡུག་བསྔལ་འབྱུང་བའང་མི་སྲིད་ཅིང༌། །སྡུག་བསྔལ་ཐར་པའང་ཡོད་མི་སྲིད། །དམུས་
ལོང་བརྒྱ་ཕྲག་འདུས་བྱས་ཏེ།
ས་ལ་
ཁ་ཅིག་ཕྱག་མ་འདྲ་
ཁ་ཅིག་
བར་འཛིན། །ལ་ལ་ཞིབ་མ་ལ་ལ་དག
གཞན་དུ་བཟུང་བྱས་ཏེ། །འདི་ན་གླང་ཆེན་མེད་ཅེས་སྨྲ། །དེ་བཞིན་སྟོང་པ་ཟབ་མོ་
འདི། །མ་རྟོགས་སྐྱེ་བོ་ཁ་ཅིག་ནི། །ཐམས་ཅད་མེད་པར་བལྟ་བར་བྱེད། ཁ་ཅིག་མེད་
པའང་མ་ཡིན་ཏེ། །ཡོད་པའང་མིན་ཞེས་སྨྲ་བར་བྱེད། ཁ་ཅིག་གང་དུ་ཙིར་འཛིན་ཡང་། །
འཁྲུལ་པ་རྒྱ་འབྱམས་འགྱུར་བས་ན། །འཛིན་པ་སྤོང་ཞེས་སྨྲ་བར་བྱེད། །གྲངས་ཅན་
ལ་སོགས་མུ་སྟེགས་ནི། །རྟག་གཅིག་རང་དབང་ཅན་གྱི་ནི། །བདག་ལ་སོགས་པ་སྨྲ་
བར་བྱེད། །དམུས་ལོང་དེ་རྣམས་ཇི་བཞིན་དུ། །བློ་ངན་དེ་རྣམས་ཐམས་ཅད་ཀྱིས། །
- 181 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ... ༼༤༽
སྟོང་པ་ཉིད་འདི་སྤངས་སོ་ཞེས། །རབ་རིབ་བྲལ་བ་ཁྱོད་ཀྱིས་གསུངས། །གང་ཞིག་སྟོང་
ཉིད་འདི་སྤོང་བ། །དེ་ནི་ཟབ་མོ་སྤངས་པའི་རྒྱུས། །བསྐལ་པ་བརྒྱ་སྟོང་མནར་མེད་དུ། །
བཙོ་བར་འགྱུར་ཞེས་ཁྱོད་ཀྱིས་ནི། །ཐུགས་རྗེ་ཆེན་པོས་བཀའ་སྩལ་ཡང་། །ཞིབ་མ་ལྟ་
བུ་གླང་པོ་ཆེའི། །གནས་ལུགས་སུ་ནི་བལྟ་བྱེད་ཅིང་། །གཞན་དག་ལ་ནི་སྨོད་པ་ལྟར། །
ལྟ་བ་ངན་པ་སྣ་ཚོགས་ནི། །གནས་ལུགས་ལྟ་བར་བལྟ་བྱེད་ཅིང་། །ལྟ་བ་དྲང་པོ་སྨྲ་བ་
ལ། །སྨོད་ཅིང་བླུན་པོ་དེ་དག་ནི། །མནར་མེད་དམྱལ་བར་གཞོལ་བ་ལ། །བདག་གིས་
བགྱི་བ་དཀའ་བར་འགྱུར། །མདོ་ལས། གང་ཅུང་ཟད་ལེགས་པར་སྨྲས་པ་དེ་ཐམས་ཅད་ནི། སངས་རྒྱས་ཐམས་ཅད་
ཀྱིས་གསུངས་པ་སྟེ། དེ་སྤོང་བ་ནི་སངས་རྒྱས་ཐམས་ཅད་ཀྱིས་གསུངས་པའི་སྤོབས་པ་སྤངས་པ་ཡིན་ནོ། །ཞེས་སོགས་གསུངས་
པ་ ཡིན་ ནོ། །མི་མཁས་རྣམས་ནི་སྟོང་ཉིད་ལ། །བྱ་བྱེད་གང་ཡང་མེད་པར་འཛིན། །རྒྱུ་རྐྱེན་
ལས་སྐྱེས་ཆོས་རྣམས་ཀུན། །དོན་བྱེད་ནུས་པའི་རྒྱུ་མཚན་གྱིས། །ངོ་བོ་ཉིད་ཀྱིས་(༤ན)
ཡོད་ཅེས་སྨྲ། ཁྱོད་ནི་སྟོང་ཉིད་ཁོ་ན་ལ། །བྱ་བྱེད་མ་ལུས་ཀུན་འཐད་ཅིང༌། །བརྟེན་ནས་
སྐྱེ་བ་ཁོ་ནའི་ཕྱིར། །ངོ་བོ་ཉིད་ཀྱིས་མེད་ཅེས་གསུངས། ཁྱོད་ནི་ནམ་ཡང་ཆོས་རྣམས་
ལ། །སྐུར་བ་འདེབས་པར་མི་མཛད་དེ། །འཇིག་རྟེན་པ་ཡིས་གང་དང་གང་། །ཡོད་པར་
ཁས་ལེན་དེ་དག་ནི། ཁྱོད་ཀྱང་ཡོད་པར་ཁས་ལེན་མཛད། །འཇིག་རྟེན་པ་ཡིས་གང་དང་
གང་། །མེད་པར་ཁས་ལེན་དེ་དག་ནི། །མཚུངས་མེད་ཁྱོད་ཀྱང་མེད་ཅེས་གསུངས། །
རྟག་གཅིག་རང་དབང་ཅན་གྱི་ནི། །བདག་སོགས་ནམ་ཡང་སྒྲོ་མི་འདོགས། །སྨྲ་བ་ཟླ་
མེད་ཁྱོད་ཀྱིས་གསུངས། །རྟོག་གེ་གཞན་ལ་མེད་པ་ཡི། །ཟབ་མོ་སྤྲོས་བྲལ་འདི་མཐོང་
ནས། །བདག་ནི་དད་པས་སྤུ་ལོང་གཡོས། །ལུས་ངག་ཡིད་གསུམ་གུས་བཏུད་དེ། །ལན་
བརྒྱ་སྟོང་དུ་ཁྱོད་ཕྱག་འཚལ། །ཀུན་མཁྱེན་ཁྱོད་ལ་བསྟོད་པ་དང༌། །བདག་གིས་བསོད་
ནམས་གང་བསགས་དེ། །ཀུན་མཁྱེན་ཁྱོད་ཀྱིས་ཇི་ལྟ་བུར། །ཆོས་ཀུན་སྒྱུ་མ་རྨི་ལམ་
ལྟར། ཁོང་དུ་ཆུད་ཅིང་རྟོགས་པ་བཞིན། །བདག་སོགས་འགྲོ་བ་ཀུན་གྱིས་ཀྱང༌། ཁོང་དུ་
ནི། །ཁ་དག་སོགས་ནམ་ཡང་སྒྲོ་མི་འདོགས། །མྱ་བ་ཟླ་
- 182 -

སངས་རྒྱས་བཅོམ་ལྡན་འདས་ལ་བསྟོད་པ་ཟབ་མོ་སྤྲོས་མེད་སོགས།
་བསྟོད་པ་དངོས་གྲུབ་
ཆུད་ཅིང་རྟོགས་པར་ཤོག །ཅེས་སངས་རྒྱས་བཅོམ་ལྡན་འདས་ལ་བསྟོད་པ་
ཀུན་འབྱུང་འདི། བཙུན་པ་བློ་གྲོས་རྒྱལ་མཚན་གྱིས་དབེན་གནས་ཕུ་རྒྱབ་ཏུ་སྦྱར་བ་འདིས་
ཀྱང་བསྟན་པ་དང་སེམས་ཅན་ལ་ཕན་པ་རྒྱ་ཆེར་འབྱུང་བར་གྱུར་ཅིག།
སངས་རྒྱས་བཅོམ་ལྡན་འདས་ལ་བསྟོད་པ་ཟབ་དོན་
རབ་གསལ་བཞུགས་སོ། །
༈ ཚོགས་གཉིས་ས་གཞི་སྙིང་རྗེས་བརླན། །བློ་གྲོས་ཐོང་གཤོལ་གྱིས་རྨོད་ཅིང་། །
བྱང་ཆུབ་སེམས་ཀྱིས་ས་བོན་བསྐྲུན། །ཡོན་ཏན་ལོ་འདབ་རབ་རྒྱས་པའི། །ཐུབ་དབང་
ལ་ནི་གུས་བཏུད་ནས། །ཕུལ་བྱུང་བསྟོད་པས་མཆོད་པར་བགྱི། །མཉམ་མེད་ཁྱོད་ཀྱིས་
ཆོས་རྣམས་ཀུན། །གདོད་ནས་སྤྲོས་དང་བྲལ་བར་གསུངས། །མཚན་མོ་རྣམ་རྟོག་དགྲར་
ལངས་མིས། །བོང་བ་བརྩེགས་པའི་མཐོ་ཡོར་ལ། །མིར་ནི་འཛིན་པའི་འཁྲུལ་པ་
བསྐྱེད། །བོང་བ་རེ་རེ་ཚོགས་པ་དང་། །བོང་བ་གང་ཡང་མིན་མིན་ལ། །ནང་ངམ་ཕྱི་
རོལ་བར་ན་ཡང་། །མི་ནི་ནམ་ཡང་ཡོད་མིན་ཏེ། །སྐྱེས་བུའི་རྣམ་རྟོག་མ་གཏོགས་པ། །
མི་ནི་རྡུལ་ཙམ་(༤བ)ཡོད་མིན་ལགས། །བོང་བའི་མཐོ་ཡོར་ཇི་ལྟ་བར། །མི་རྣམས་ཉིད་
ལ་བལྟས་ན་ཡང་། །མི་ཡི་སྤྲོས་པ་ཀུན་བྲལ་བར། །མཚུངས་མེད་ཁྱོད་ཀྱིས་མཁྱེན་
པ་ལགས། ཁྱོད་ཀྱིས་མི་ཞིག་གཟིགས་པ་དང་། །བོང་བའི་མཐོ་ཡོར་གཟིགས་པ་
གཉིས། ཁྱད་པར་མེད་པ་དེ་བཞིན་དུ། །ཀུན་གྱིས་རྟོགས་པར་རིགས་ན་ཡང་། །འགྲོ་བ་
རྣམས་ཀྱིས་དེ་མ་རྟོགས། །དར་གྱི་སྲིན་བུ་ཇི་ལྟ་བར། །རང་གི་རྣམ་རྟོག་ཁ་ཆུས་
བཅིངས། །གཟུགས་ཚོར་འདུ་ཤེས་འདུ་བྱེད་དང་། །རྣམ་པར་ཤེས་པའི་ཕུང་པོ་སོགས། །
ཕུང་པོ་ཚོགས་པ་མི་མིན་ཞིང་། །ཕུང་པོ་རེ་རེའང་མི་མིན་ན། །ཕུང་བོའི་ནང་དང་ཕྱི་
183 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༤༽
རོལ་དང་། །བར་ནའང་མི་ནི་ཡོད་མིན་ལ། །ཕུང་པོ་རྣམས་ལས་གཞན་ན་ཡང་། །མི་ནི་
རྡུལ་ཙམ་ཡོད་མིན་ཏེ། །མི་ཞེས་བྱ་བ་འདི་དག་ནི། །མིང་ཙམ་བརྡ་ཙམ་གྲགས་པ་
ཙམ། །རང་གི་རྣམ་རྟོག་ཙམ་ཞིག་ཏུ། །བཟུང་བར་བྱ་བ་མ་གཏོགས་པ། །རྡུལ་ཕྲན་
ཙམ་དུའང་མ་གྲུབ་པར། །དཔའ་བོ་ཁྱོད་ཀྱིས་མཁྱེན་པ་ལགས། །ཇི་ལྟར་མི་ཞིག་
གཟིགས་པ་དང་། །བོང་བའི་མཐོ་ཡོར་གཟིགས་པ་གཉིས། ཁྱད་པར་མེད་པ་ཇི་ལྟ་
བར། །ནས་སོགས་འབྲུ་ཡི་ཕུང་པོའམ། །ས་རྡོར་ཤིང་གི་ཕུང་པོ་ལ། །བརྟགས་ན་མི་ཡི་
ཞེན་པ་ནི། །ཅུང་ཟད་ཙམ་ཡང་སྐྱེ་བ་ཡི། །གནས་སྐབས་མེད་པ་དེ་བཞིན་དུ། །མི་
རྣམས་ཉིད་ལ་བརྟགས་ན་ཡང་། །མི་ཡི་མངོན་ཞེན་སྐྱེ་བ་ཡི། །གནས་སྐབས་ནམ་ཡང་
མེད་པ་ལགས། །ཇི་ལྟར་མི་ལ་བལྟས་པ་དང་། །བོང་བའི་མཐོ་ཡོར་ལ་བལྟས་པ། ཁྱད་
པར་མི་འདུག་བཞིན་དུ་ཡང་། །མི་ལ་བལྟས་ཚེ་རང་ངོས་ནས། །མི་ཞིག་གྲུབ་རྒྱུ་ཡོད་
པ་དང་། །བོང་བའི་མཐོ་ཡོར་ལ་མེད་པར། །འགྲོ་བ་རྣམས་ཀྱིས་ཤེས་པ་ནི། །བློ་གྲོས་
ཆེ་བ་མ་ལགས་ཏེ། །རྨོངས་པའི་དབང་གིས་བྱུང་བ་ལགས། །དེས་ན་ཡུལ་གྱི་རང་ངོས་
ནས། །མི་ཡོང་བར་ནི་འཛིན་པ་ལ། །གཏི་མུག་ཅེས་སམ་མ་རིག་པ། །ཞེས་པའི་ཐ་སྙད་
མཛད་གྱུར་ཅིང་། །ཡུལ་གྱི་རང་ངོས་ནས་ཡོད་པ། །དེ་ཉིད་ལ་ནི་བདེན་གྲུབ་དང༌། །
དོན་དམ་པར་ནི་གྲུབ་པ་དང་། །ཡུལ་གྱི་རང་ངོས་ནས་མེད་པ། །དེ་ལ་བདེན་པར་མེད་
པ་དང་། །དོན་དམ་པར་ནི་མེད་པ་སོགས། །མིང་འདོགས་ཁྱོད་ཀྱིས་མཛད་པ་(༥ན)
ལགས། །དེས་ན་ཡུལ་གྱི་རང་ངོས་ནས། །ཆོས་རྣམས་མེད་པར་ཤེས་པ་ལ། །ལྟ་བ་
རྟོགས་པ་ཞེས་བྱ་ཡི། །ཆོས་རྣམས་མེད་པར་ཤེས་པའམ། །ཡོད་པ་མིན་པར་ཤེས་པ་
དང་། །འཁྲུལ་སྣང་ཡིན་པར་ཤེས་པ་ལ། །ཆད་ལྟ་ལོག་ལྟ་ཡིན་ནོ་ཞེས། །དཔའ་བོ་
ཁྱོད་ཀྱིས་ཡང་དག་བསྟན། ཁྱོད་ཀྱིས་ཟབ་མོའི་མདོ་རྣམས་སུ། །ཆོས་རྣམས་བདེན་
པར་འཛིན་པ་ལ། །དགག་པ་མཛད་ཀྱི་ཆོས་རྣམས་ལ། ཁྱོད་ཀྱིས་དགག་པ་མཛད་པ་
:
184 -

སངས་རྒྱས་བཅོམ་ལྡན་འདས་ལ་བསྟོད་པ་ཟབ་མོ་སྤྲོས་མེད་སོགས།
མེད། །ཆོས་ལ་བདེན་འཛིན་བཀག་པ་ན། །ཆོས་རྣམས་བཀག་པར་རྨོངས་པས་གོ །
འདི་ལྟར་རྟག་ཆད་ཀུན་སྤངས་ནས། །དབུ་མའི་ལམ་མཆོག་རྙེད་པ་ནི། །ས་སྟེང་འགྲན་
ཟླ་མ་མཆིས་པའི། །ངོ་མཚར་རྨད་དུ་བྱུང་བ་ལགས། །བློ་གྲོས་ཞན་པས་རྟོགས་དཀའ་
བའི། །བསྟོད་པའི་སྒོ་འདིས་བསྟོད་པ་ལ། །ལོག་བཤད་ནོངས་པ་མཆིས་གྱུར་ན། །
བསམ་པ་ཐག་པས་མགོན་ལ་བཤགས། །ལེགས་པར་བསྟོད་པའི་དགེ་བ་དེས། །བདག་
སོགས་འགྲོ་བ་མ་ལུས་པ། །ཆོས་ཀུན་སྒྱུ་མ་ལྟར་རྟོགས་ནས། །བླ་མེད་བྱང་ཆུབ་མྱུར་
ཐོབ་ཤོག །ཅེས་སངས་རྒྱས་བཅོམ་ལྡན་འདས་ལ་བསྟོད་པ་ཟབ་དོན་རབ་གསལ་འདི།
བཙུན་པ་བློ་གྲོས་རྒྱལ་མཚན་གྱིས་དབེན་གནས་ཕུ་རྒྱབ་ཏུ་སྦྱར་བ་འདིས་ཀྱང་། བསྟན་
པ་དང་སེམས་ཅན་ལ་ཕན་པ་རྒྱ་ཆེན་པོ་སྒོ་ཐམས་ཅད་ནས་ཕྱོགས་ཐམས་ཅད་དུ་དར་
རྒྱས་ཡུན་རིང་དུ་བྱེད་པར་གྱུར་ཅིག། །།
སངས་རྒྱས་བཅོམ་ལྡན་འདས་ལ་བསྟོད་པ་ལྟ་ངན་
མུན་སེལ་ཞེས་བྱ་བ་བཞུགས་སོ།
༈ གང་གི་གསུང་གི་ཆ་ཤས་ཀྱང༌། །བློ་གྲོས་སྙིམས་པས་བཟུང་བ་ལས། །ཕན་
བདེ་རབ་འབྱམས་སྩོལ་མཛད་པའི། །ཤཱཀྱའི་རྒྱལ་པོ་དེ་ལ་འདུད། །སྨྲ་བ་ཟླ་མེད་ཁྱོད་
ཀྱིས་ནི། །འཇིག་རྟེན་འདི་དག་ཐམས་ཅད་ཀུན། །སྒྱུ་མ་རྨི་ལམ་གཟུགས་བརྙན་ལྟར། །
ངོ་བོ་ཉིད་ཀྱིས་མེད་པར་མཁྱེན། །ལུས་འདི་སྐྱེས་བུ་ཡིན་ན་ནི། །ཤི་ན་ལུས་འདི་
བསྲེགས་པའམ། །བྱ་ཁྱི་སོགས་ཀྱིས་ཟོས་པའི་ཚེ། །ལུས་མེད་བདག་ཀྱང་མེད་པར་
འགྱུར། །སེམས་འདི་སྐྱེས་བུ་ཡིན་ཞེ་ན། །དམྱལ་བའི་སྡུག་བསྔལ་ལ་སོགས་པ། །སྡུག་
བསྔལ་ཐམས་ཅད་(༥བ)མེད་པར་འགྱུར། །གཟུགས་མེད་བསྟན་དུ་མེད་པ་ལ། །གཟུགས་
- 185 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ།
༼༤༽
ཅན་རྣམས་ཀྱིས་ཅི་བྱར་ཡོད། །ལུས་སེམས་ཚོགས་པ་བདག་ཡིན་ན། །ཚོགས་པ་དེ་ཉིད་
གང་ན་འདུག །ལུས་སམ་སེམས་སམ་གཞན་ཞིག་ཡིན། །གང་ཡང་ཚོགས་པར་མི་
རིགས་པས། །ཚོགས་པ་ཞེས་པ་སྒྲོ་བཏགས་ཏེ། །ངོ་བོ་ཉིད་ཀྱིས་མེད་པར་ཤེས། །དེ་ཚེ་
བདག་ཏུ་ཇི་ལྟར་འགྱུར། །དེ་བཞིན་ལུས་དང་བཅས་པ་ཡི། །སེམས་ཀྱང་བདག་མིན་
རྣམ་ཤེས་དང་། །ལྡན་པའི་ལུས་ཀྱང་བདག་མ་ཡིན། །ཚོགས་པ་བཀག་ཚེ་གཞི་དེ་དང་། །
ཆོས་དེ་ལྡན་པ་ཇི་ལྟར་གྲུབ། །དེས་ན་བདག་དང་གཞན་ཞེས་པ། །ཕུང་པོ་རྣམས་ནི་
ཚོགས་པ་ལ། །བརྟེན་ནས་བཏགས་པ་སྒྱུ་མ་བཞིན། །འདི་ལ་སྙིང་པོ་མེད་དོ་ཞེས། །
ཐུབ་པ་ཆེན་པོ་ཁྱོད་ཀྱིས་མཁྱེན། ཁྱོད་ཀྱིས་འདི་ལྟར་བསྟན་པ་ན། །བྱིས་པ་མི་མཁས་
པ་རྣམས་ནི། །ཆོས་རྣམས་ཅིར་ཡང་མ་གྲུབ་སྟེ། །ཡོད་པ་མིན་ཅེས་སྨྲ་བར་བྱེད། །སངས་
རྒྱས་ཡོན་ཏན་ཅན་གྲུབ་ཅིང༌། །སེམས་ཅན་སངས་རྒྱས་ཡོད་མིན་ན། །བདག་ནི་སངས་
རྒྱས་སྒྲུབ་པོ་ཞེས། །རྩོལ་བ་བྱེད་པ་ཨེ་མ་བླུན། །ཡོད་པ་མིན་པར་མཚུངས་བཞིན་དུ། །
རི་བོང་རྭ་དང་མོ་ཤམ་བུ། །ཐོབ་པའི་རྩོལ་བ་མི་བྱེད་པར། །སངས་རྒྱས་ཐོབ་ཕྱིར་འབད་
བྱེད་པ། །འདི་འདྲའི་བྱིས་པ་ཡ་མཚན་ཅན། །ཐུབ་པ་ཆེན་པོས་གཟིགས་ལགས་སམ། །
དངོས་པོ་དོན་བྱེད་ནུས་མ་གྲུབ། །ས་ཡི་སྟེང་ན་སེམས་ཅན་ནི། །སེམས་དང་ལྡན་པ་མ་
གྲུབ་ཅིང༌། །འདུས་བྱས་འཇིག་པ་མ་གྲུབ་དང་། །རབ་བྱུང་སྡོམ་ལྡན་མ་གྲུབ་ལ། །དེ་
འདྲ་ནམ་ཡང་ཡོད་མིན་ཞེས། །སྨྲ་བཞིན་རང་ལ་སྡོམ་པ་སོགས། །ཡོད་པར་འདོད་
པ་འདི་འདྲ་བ། །ཐུབ་པ་ཆེན་པོ་འཇིག་རྟེན་ན། །མི་སྲིད་པ་ཡང་མི་འདུག་ལགས། །མུ་
སྟེགས་རྒྱང་ཕན་མངོན་སུམ་དུ། །མཐོང་ཐོས་རེག་ཚོར་ཐམས་ཅད་ལ། །ནམ་ཡང་སྐུར་
པ་མི་འདེབས་ལ། །རང་གིས་མངོན་སུམ་མ་མཐོང་བའི། །སྐྱེ་བ་སྔ་ཕྱི་མེད་ཅེས་སྨྲ། །
རང་གིས་ཤེས་བྱའི་ཆོས་ཀུན་ལ། །ཡོད་པ་མིན་ཅེས་སྐུར་བ་བཏབ། །སླར་ཡང་རྒྱང་
ཕན་པ་རྣམས་ལ། །ཆད་ལྟ་བ་ཞེས་འཕྱ་བ་ནི། །རང་ཉིད་བཤང་གཅིའི་གོས་གྱོན་
།
- 186 -

སངས་རྒྱས་བཅོམ་ལྡན་འདས་ལ་བསྟོད་པ་ཟབ་མོ་སྤྲོས་མེད་སོགས། ༼g༽
1:|:|:ཀྱི
ཞིང༌། །བཤང་གཅིའི་ཞྭ་དང་ལྷམ་ལ་སྦྱོང་། །ཟས་སུ་(༦ན)བཤང་གཅིའི་བཟའ་བཏུང་
ཟ། །མལ་བསྟན་བཤང་གཅི་ལ་བྱས་ཏེ། །སྐྱེས་བུ་གཞན་ཞིག་སྣབས་ལུག་ལ། །འཕྱ་
བ་དེ་དང་འདི་དག་མཚུངས། །མཚུངས་པར་ཐུབ་པས་དགོངས་སུ་གསོལ། །བློ་གྲོས་
མེད་པའི་མི་འགའ་ཞིག །ཆོས་རྣམས་མེད་དོ་ཞེས་སྨྲ་ན། །ཇི་སྐད་བཤད་པའི་སྐྱོན་
འཇུག་གི །ཡོད་པ་མིན་ཅེས་སྨྲ་བ་ལ། །སྐྱོན་དེ་ཡོད་པ་མིན་ཅེས་སྨྲ། །ཡོད་པ་མིན་དང་
མེད་པ་ལ། · ཁྱད་པར་སྐྲ་རྩེ་ཙམ་ཞིག་ཀྱང་། །སངས་རྒྱས་ཀྱིས་ཀྱང་མི་རྙེད་ན། ཁྱོད་
ཀྱིས་རྙེད་པ་ངོ་མཚར་ཆེ། ཁོ་བོས་དེ་ལས་ཕྱིར་ལོག་ཏུ། །ཡོད་པ་མིན་ལ་སྐྱོན་དེ་འཇུག །
མེད་ལ་མི་འཇུག་ཅེས་སྨྲ་ན། ཁྱོད་ལ་ཅི་ཞིག་སྨྲ་རུ་ཡོད། །ཐུབ་པ་ཆེན་པོ་ཁྱོད་ཉིད་ལ། །
མཁྱེན་བརྩེ་ནུས་མཐུ་མངའ་ལགས་མོད། །ལྟ་ངན་